Калоян Паргов за минералните извори в София: Престъпление да сме върху златна мина, а не я използваме - 24chasa.bg
https://www.24chasa.bg/novini/article/7706599 www.24chasa.bg
13.10.2019 15:28; 24 часа онлайн
„Престъпление е да сме върху златна мина, а не я използваме“. Това заяви лидерът на БСП - София и водач на листата за общински съветници Калоян Паргов на среща с жители на район „Лозенец“ в Банската градинка. Той беше категоричен, че България е известна с минералните си извори, а в момента на много места те са просто неизползваеми. „Това са пропуснати приходи за държавата и столицата. Навсякъде по света се строят балнеоложки центрове, само тук прахосваме минералните води“, обясни Калоян Паргов. „Решението е, чрез публично-частни партньорства, да се развиват и това да носи пари за общината“, каза той. Според Паргов, ако се разработят такива центрове всички ще спечелят, това ще развие и туризма. „София е европейска столица и трябва да изглежда като такава“, допълни Калоян Паргов.